Eurosong 1980.
Eurosong 1980. je bila 25. po redu Eurovizija i održana je 19. aprila 1980. u Hagu. Voditeljica je bila Marlous Fluitsma, iako je svaku pjesmu predstavio voditelj iz svake zemlje. U nekoliko slučajeva, to je bio i sam komentator. Pobijedio je Johnny Logan, predstavnik Irske s pjesmom "What's Another Year". Izrael, pobjednik 1979, odbio je da bude domaćin drugu godinu zaredom, pošto IBA nije mogla da finansira još jedno takmičenje, i izraelska vlada je odbila zahtjev da proširi IBA budžet. Također, datum koji je EBU postavila se poklapao sa Yom Hazikaronom, pa je Izrael odustao. Nakon što je Španija, drugoplasirana iz 1979 odbila da bude domaćin, Holandija je pristala da bude domaćin u proizvodnji manjeg obima. Prema izjavi Yair Lapida, sina Tommy Lapida koji je bio generalni diretor IBA-e, Lapid je nazvao NOS i uvjerio ga da prihvati "neželjenu čast", kada je shvatio da bi dodatni troškovi negativno mogli uticati na rad IBA-e. Eurosong 1976. je održan na istoj lokaciji - Congresgebouw je odabrana, te su korišteni neki kadrovi iz uvoda 1976. Isti dizajner je dizajnirao pozornicu (Roland de Groot). Kao i 1977. i 1978. nije bilo razglednica između pjesama. Svaku pjesmu bi najavljivao voditelj iz svake zemlje. Voditeljica Marlous Fluitsma, osim glasanja, nije vodila nijedan dio šoua na engleskom ili francuskom, sve je vodila na holandskom. Ukupan trošak je bio $725,000. Maroko se pojavio prvi (i zadnji put). Monako je odustao, te se neće vratiti do 2004. Australijanac Johnny Logan, predstavnik Irske pobijedio je s pjesmom "What's Another Year". Ovo je druga pobjeda Irske, nakon što su pobijedili 1970 s pjesmom "All Kinds of Everything". Tada su također pobijedili na holandskom tlu. Zapadna Njemačka je bila druga. Opet će biti drugi sljedeće godine, pobijedit će 1982, bit će drugi 1985 i 1987, te će im ovo biti najuspješnija decenija. Treće je bilo Ujedinjeno Kraljevstvo.